חוק סדר הדין הפלילי (תיקון מס' 62 - הוראת שעה) (תיקון מס' 3), התשע"ו-2015
הצעת חוק ממשלתית, הכנסת ה-20
פורסם: ספר החוקים, חוברת 2517, עמ' 309, 2015-12-28T00:00:00+02:00
חוק סדר הדין הפלילי (תיקון מס' 62 – הוראת שעה), התשע"א–2010 מתקן את חוק סדר הדין הפלילי [נוסח משולב], התשמ"ב–1982 ומסדיר את חלוקת התיקים בין הפרקליטות לבין התביעה המשטרתית. החוק קובע, בין היתר, כי התיקים בעבירות לפי פקודת הסמים המסוכנים [נוסח חדש], התשל"ג–1973  יחולקו בהתאם לקביעה פרטנית של סוג הסמים. מוצע לקבוע כי החלוקה לא תהיה בהתאם לקביעה פרטנית של הסמים אלא בהתאם לכמויות הסם המפורטות כשהוא באחת מהתצורות המוצעות: אבקה, חומר צמחי ותמיסה או נוזל.